**VÝCHOVNÉ OPATRENIA KATOLÍCKA SPOJENÁ ŠKOLA NEMŠOVÁ**

1.  Pochvaly a iné ocenenia sa udeľujú za mimoriadny prejav aktivity a iniciatívy, za dlhodobú úspešnú prácu pre kolektív.

2.   Návrh sa prerokúva v PR.

3.  Forma : ústna, písomná

4.  Pochvalu a iné ocenenie udeľuje triedny učiteľ, riaditeľ školy, zástupca orgánu štátnej správy - spoločenskej organizácie, minister školstva.

5.  Pochvaly a ocenenia sa zaznamenávajú v triednom výkaze.

6. **Opatrenie na posilnenie disciplíny žiakov**sa ukladá za závažné alebo opakované previnenie proti školskému poriadku .

Opatrenie predchádza spravidla zníženiu stupňa zo správania:

7.      **Výchovné opatrenia:**

* **napomenutie triednym učiteľom**
* **pokarhanie triednym učiteľom**
* **pokarhanie riaditeľom školy**

**Všetky výchovné opatrenia je potrebné vyhotoviť v písomnej forme. V prípade, že bude potrebné hlásiť na OÚ v Trenčíne odbor sociálnych vecí musia sa tieto výchovne opatrenia zdokumentovať.**

8.   Triedny učiteľ udeľuje pokarhanie po prerokovaní a so súhlasom riaditeľa školy. Riaditeľ školy  udeľuje pokarhanie na návrh triedneho učiteľa a po prerokovaní v pedagogickej rade. Napomenutie a pokarhanie sa udeľujú pred kolektívom triedy alebo školy.

9.   **Základným školským dokumentom dodržiavania pravidiel správania a disciplíny počas vyučovacieho procesu žiakov  je školský poriadok, ktorý je záväzný pre všetky zúčastnené strany.**

**I. Kritéria na výchovné opatrenia Katolíckej spojenej školy Nemšová**

**Pochvala od triedneho učiteľa**

* vzorná dochádzka do školy počas školského roka /nulová absencia /
* vynikajúce študijne výsledky za dane obdobie
* reprezentácia triedy v oblasti kultúry, športu, vzdelávania a pod.
* práca pre triedny kolektív

**Pochvala od riaditeľa školy**

* reprezentácia školy v oblasti kultúry, športu, vzdelávania a pod.
* študijný priemer do 1,2 v priebehu absolvovania ZŠ
* záslužná práca pre školu,  v projektoch, zberoch a pod.

**Pochvala od riaditeľa školy s vecnou odmenou**

* študijný priemer 1,00 v priebehu navštevovania ZŠ
* umiestnenie alebo  účasť v krajskom kole
* účasť v celoslovenskom kole súťaží a olympiád
* významný spoločenský  čin /záchrana života, pomoc starým ľuďom a pod. /
* záslužná práca pre školu,  v projektoch v priebehu absolvovania ZŠ

Opatrenie na posilnenie disciplíny žiakov sa ukladá za závažne alebo opakovane previnenie proti školskému poriadku. O udelení opatrenia informuje  triedny učiteľ, riaditeľka školy preukázateľným spôsobom zákonného zástupcu žiaka. Opatrenie sa zaznamená do triedneho výkazu.

**Napomenutie od triedneho učiteľa**

* neskorý príchod na vyučovaciu hodinu
* nevhodne správanie sa žiakov v triede, alebo na verejnosti
* opakovane sa dopúšťanie menej závažných previnení proti školskému poriadku
* časté zabúdanie učebných pomôcok, žiackej knižky, úboru na TV, používanie ťahákov,    odpisovanie od spolužiakov, používanie urážlivých výrazov
* svojvoľné opustenie vyučovacej hodiny
* 1 – 3 zápisy v KH o porušení školského poriadku

**Pokarhanie od triedneho učiteľa**

* opustenie budovy, priestorov školy počas vyučovania
* 4 - 7 zápisy v KH o porušení školského poriadku
* **menej ako 3 neospravedlnené vyučovacie hodiny**

**Pokarhanie od riaditeľa školy**

* opakovane porušovanie školského poriadku a vyššie uvedených bodov
* časté narušovanie vyučovacieho procesu
* opakované svojvoľné opustenie vyučovacej hodiny
* 8 - 10 zápisov v KH o porušení školského poriadku
* 2 závažné priestupky
* **3 - 6 neospravedlnených hodín**
* okamžité riaditeľské pokarhanie, podľa závažnosti aj s návrhom na zníženú známku zo správania na druhý alebo tretí stupeň, dostane žiak za – úmyselné poškodenie zdravia spolužiaka, šikanovanie spolužiaka, vulgárne vyjadrovanie voči žiakom, pedagogickým a ostatným zamestnancom školy, úmyselné poškodenie majetku, krádež vecí v škole, fajčenie v priestoroch školy a na školských akciách organizovaných aj mimo školy (aj vrátane elektronickej cigarety), požívanie alkoholu alebo iných zdraviu škodlivých nápojov a jedál alebo iný dôvod prehodnotený  pedagogickou radou,
* o jeho udelení informuje riaditeľ školy preukázateľným spôsobom zákonného zástupcu žiaka. Výchovné opatrenie sa zaznamenáva žiakovi do triedneho výkazu.

Za jedno previnenie sa udeľuje žiakovi len jedno opatrenie na posilnenie disciplíny. Ak sa žiak uvedeným spôsobom previnil viacnásobne, dôsledkom je prísnejšie výchovné opatrenie. Opatrenia na posilnenie disciplíny predchádzajú zníženej známke zo správania.

**II. Klasifikácia správania**

Kritériom na hodnotenie a klasifikáciu správania je dodržiavanie pravidiel správania

a vnútorného poriadku školy počas klasifikačného obdobia. Správanie žiaka sa klasifikuje

so zreteľom na vekové osobitosti podľa týchto požiadaviek:

**Stupeň 1 (veľmi dobré):**

Žiak uvedomene dodržiava školský poriadok a ustanovenia vnútorného poriadku školy. Ojedinele sa dopúšťa menej závažných previnení.

**Stupeň 2 (uspokojivé):**

* za opakovanie priestupkov i po pokarhaní riaditeľom školy,
* za 11-13  zápisov klasifikačnom zázname,
* za 7-14 neospravedlnených hodín,
* za prinášanie veci ohrozujúce zdravie žiakov a učiteľov do školy alebo na činnosti organizované školou,
* za krádež,
* za šikanovanie a vydieranie,

**Stupeň 3 (menej uspokojivé):**

* opakovanie priestupkov i po pokarhaní riaditeľom školy,
* za 14-17 zápisov klasifikačnom zázname,
* za 15 a viac neospravedlnených hodín,
* za opakujúce sa priestupky uvedené v stupni 2.

**Stupeň 4 (neuspokojivé):**

* **20 a viac vymeškaných neospravedlnených hodín**
* za zvlášť závažné alebo opakujúce sa priestupky,
* za závažné previnenia ohrozujúce ostatných spolužiakov priestupok voči zákonu klasifikovaný ako trestný čin
* úmyselné fyzické napadnutie spolužiaka so  zdravotnými následkami
* a ak:

Ak žiak svojím správaním a agresivitou ohrozuje bezpečnosť a zdravie ostatných žiakov, ostatných účastníkov výchovy a vzdelávania alebo narúša výchovu a vzdelávanie do takej miery, že znemožňuje ostatným účastníkom výchovy a vzdelávania vzdelávanie, riaditeľ školy alebo školského zariadenia, môže použiť ochranné opatrenie, ktorým je okamžité vylúčenie žiaka z výchovy a vzdelávania, umiestnením žiaka do samostatnej miestnosti za prítomnosti pedagogického zamestnanca. Riaditeľ školy bezodkladne privolá:

* zákonného zástupcu žiaka,
* zdravotnú pomoc v súlade so zákonom č. 355/2007 Z. z. o ochrane a podpore verejného zdravia,
* policajný zbor v súlade so zákonom č. 171/1993 Z. z. o Policajnom zbore.  
  Ochranné opatrenie slúži na upokojenie žiaka. O dôvodoch a priebehu ochranného opatrenia vyhotoví riaditeľ školy zápis.

**Doplnok – klasifikácia priestupkov:**

**Bežné  priestupky**: zabúdanie učebných pomôcok, žiackej knižky, prezuvky, úbor na TV, odpisovanie od spolužiakov, používanie ťahákov pri písomkách a odpovedí, používanie urážlivých výrazov  a pod.,

**Závažné priestupky** : vyrušovanie na hodinách, bezdôvodne opustenie školy,

nerešpektovanie príkazov vyučujúcich, prepisovanie známok, klamstvo, podvody, používanie mobilných telefónov a iných predmetov, ktoré rozptyľujú jeho pozornosť, prípadne ohrozujú zdravie a bezpečnosť, nevhodné správanie voči vyučujúcim a zamestnancov školy, správanie žiaka, ktoré je v rozpore s dobrými mravmi, nosenie zdraviu ohrozujúcich predmetov.

**Hrubé  priestupky**: šikanovanie žiakov /aj slovne /, arogancia / bezohľadné a  bezočivé správanie voči učiteľom a zamestnancom školy/, drzosť, fyzické ublíženie, krádež, fajčenie, alkohol, drogy, ničenie školského zariadenia a pod.

**Postup pri podozrení zo zanedbávania povinnej školskej dochádzky:**

1. ak žiak vymešká bez ospravedlnenia viac ako **15 vyučovacích hodín mesačne**, riaditeľ školy bezodkladne oznámi túto skutočnosti obci, v ktorej má zákonný zástupca dieťaťa trvalý pobyt a Úradu práce sociálnych vecí a rodiny,
2. ak žiak vymešká bez ospravedlnenia **viac ako 60 vyučovacích hodín v príslušnom školskom roku**, je obec povinná na základe oznámenia riaditeľa školy začať konanie o priestupku podľa § 6 ods. 4 a § 37 zákona č. 596/2003 Z. z., o štátnej správe v školstve a školskej samospráve a o zmene a doplnení niektorých zákonov v znení neskorších predpisov (ďalej len „ zákon č. 596/2003 Z. z.“),
3. ak žiak vymešká bez ospravedlnenia **viac ako 100 vyučovacích hodín**, je potrebné zo strany obce podať podľa § 211 Trestného zákona č. 300/2005 Z. z. v znení neskorších predpisov trestné oznámenie na zákonných zástupcov žiaka pre podozrenie zo spáchania trestného činu ohrozovania mravnej výchovy mládeže.
4. Ak žiak vymešká viac ako 30% z vyučovacích hodín v predmete  príslušnom klasifikačnom období, bude mu navrhnuté komisionálne preskúšanie z daného predmetu.
5. Žiaci deviateho ročníka a žiaci nižších ročníkov, ktorí si podávajú prihlášku na strednú školu, môžu vymeškať jeden deň z dôvodu návštevy dňa otvorených dverí v strednej škole (DOD). O uvoľnenie žiadajú vopred a na ďalší deň prinesú potvrdenie o účasti na DOD. Druhýkrát môžu navštíviť DOD v popoludňajších hodinách.